развеселяващи истории за Мазохисти
Група учени направили експеримент. Сложили кабърче на един стол.
И започнали да наблюдават как ще решат проблема хора от различни народности.
Пръв бил американецът. Той извадил един автомат и открил бясна стрелба. Столът станал на трески и кабърчето паднало на пода. После обяснил:
- Ние, американците спазваме едно желязно правило. Когато имаме някакъв проблем - решаваме го с военна сила!
Втори бил немецът. Той повикал някакъв друг човек, платил му и оня махнал кабърчето. После обяснил:
- Ние, немците спазваме едно желязно правило. Когато имаме някакъв проблем, наемаме някой гастарбайтер да го реши!
Дошъл ред и на българина. Но тук се получило малко недоглеждане. Оказало се, че учените са пропуснали да сложат кабърче на стола. Обаче, нашенецът бръкнал в джоба си. Извадил оттам собствено кабърче и го поставил на седалката. А после - с всичка сила се тръшнал отгоре!
Учените ахнали:
- Господине, защо направихте това?! Да не би случайно да сте мазохист?
Българинът обяснил:
- Никакъв мазохист не съм! Напротив, ужасно ме заболя! Обаче, ние, българите спазваме едно желязно правило. Когато нямаме никакъв проблем - правим всичко възможно да си го създадем самички!